Kommunen opstod i sin nuværende form ved den grønlandske kommunalreform i 2008, hvor Nuuk Kommune og Paamiut Kommune på vestkysten blev slået sammen med Ittoqqortoormiit Kommune og Tasiilaq Kommune fra østkysten.  Politik i Kommuneqarfik Sermersooq Kommunalbestyrelsen i Kommuneqarfik Sermersooq har 19 medlemmer. Under kommunalbestyrelsen er der 5 udvalg der svarer til de ovennævnte forvaltninger. Der er også 4 bygdebestyrelser: bygdebestyrelsen i Arsuk, bygdebestyrelsen i Kapisillit og Qeqertarsuatsiaat, bygdebestyrelsen i Kulusuk, Tiilerilaaq og Isertoq, samt bygdebestyrelsen i Kuummiit og Sermiligaaq. Paamiut, Tasiilaq og Ittoqqortoormiit har hver deres lokaludvalg, der har til formål at styrke lokaldemokratiet ved at fremme det arbejde, der gennem samarbejde mellem lokalområdets beboere, foreninger, kommunale politikere og myndigheder gøres for at bevare og videreudvikle lokalsamfundene og disses fysiske, kulturelle og demokratiske muligheder og værdier.  Venskabsbyer Kommuneqarfik Sermersooq har fem faste venskabsbyer. I Danmark er det Aalborg, Herlev og Gentofte. I Island er det Kopavogur og Dalvik.